कुपोषण नियंत्रण के लिए जागरूक होना जरूरी
अंकुर समाज सेवी संस्था की ओर से श्याम उच्चत्तर माध्यमिक विद्यालय महासमुंद के राष्ट्रीय सेवा योजना इकाई का सात दिवसीय शिविर परसवानी में लगाया गया। शिविर के दौरान अंकुर संस्था के संरक्षक ईश्वर चंद्राकर व अध्यक्ष देवेंद्र निषाद ने राष्ट्रीय सेवा योजना, कुपोषण हेलमेट जागरूकता व स्वच्छ भारत स्वच्छ युवा विषय पर शिविरार्थियों व ग्रामीणों को जानकारी दी।
इस दौरान लोगों को संबोधित करते हुए ईश्वर चंद्राकर ने कहा कि कुपोषण की समस्या दिनोंदिन बढ़ती जा रही है। छत्तीसगढ़ सरकार कुपोषण में नियंत्रण लाने बहुत सी योजना चलाई जा रही है। साथ ही स्वास्थ्य कार्यकर्ताओं और आंगनबाड़ी के माध्यम से स्वास्थ्य संबंधी विभिन्न जानकारी, दवाईयों का समय-समय पर वितरण किया जा रहा है।
इस दौरान उन्होंने ग्रामीणों को पुलिस विभाग की ओर से चलाए जा रहे हेलमेट अभियान की जानकारी देते हुए हेलमेट पहने के लिए प्रेरित किया। कार्यक्रम में श्याम शिक्षण समिति के संचालक हेमंत चंद्राकर, तारा चंद्राकर, महाविद्यालय अध्यक्ष अनिशा मेमन, अंजलि चंद्राकर, कार्यक्रम अधिकारी भिनी पटेल सहित शिविरार्थी गण और ग्रामवासी उपस्थित थे।
hin_Deva hin_Deva hin_Deva hin_Deva